Source: http://www.legex.ro/OUG-58-2010-105491.aspx
Timestamp: 2017-06-22 12:11:03+00:00
Document Index: 7875484

Matched Legal Cases: ['articolul 7', 'articolul 7', 'articolul 15', 'articolul 31', 'Articolul 32', 'articolul 37', 'articolul 371', 'articolul 49', 'articolul 50', 'articolul 50', 'articolul 52', 'articolul 52', 'articolul 55', 'articolul 55', 'articolul 55', 'articolul 65', 'articolul 66', 'articolul 66', 'articolul 66', 'articolul 66', 'articolul 66', 'articolul 67', 'articolul 67', 'articolul 67', 'articolul 67', 'articolul 67', 'articolul 67', 'articolul 67', 'articolul 77', 'articolul 82', 'articolul 83', 'articolul 83', 'articolul 83', 'articolul 84', 'articolul 86', 'Articolul 88', 'articolul 91', 'articolul 94', 'articolul 115', 'articolul 115', 'articolul 116', 'articolul 116', 'articolul 117', 'articolul 140']

OUG 58/2010 | Legislatie gratuita
OUG 58 2010 a se vedea Ordin 1294 2010
OUG 58 2010 a se vedea Metodologie - 2010
OUG 58 2010 modifica OUG 8 2009
OUG 58 2010 modifica Legea 571 2003
OUG 58 2010 completeaza Legea 571 2003
OUG 58 2010 modifica Legea 142 1998
OUG 58 2010 modificat de OUG 125 2011
OUG 58 2010 modificat de Legea 94 2011
OUG 58 2010 modificat de OUG 17 2011
OUG 58 2010 aprobat de Legea 279 2010
OUG 58 2010 modificat de OUG 117 2010
OUG 58 2010 modificat de OUG 82 2010
URGENTA Nr. 58 din 26 iunie 2010
ACT PUBLICAT IN: MONITORUL OFICIAL NR. 431 din 28 iunie 2010
Intrucât nivelul veniturilor bugetare a fost profund
afectat de criza economică şi financiară,
pentru realizarea unui echilibru între nivelul
veniturilor şi cel al cheltuielilor, corelat cu obiectivele macroeconomice,
datorită necesităţii implementării unor măsuri de
lărgire a bazei de impozitare, precum şi de majorare a unor impozite în
domeniul impozitelor directe şi în domeniul impozitelor şi taxelor locale,
având în vedere necesitatea eliminării, cât mai urgent
posibil, a incompatibilităţii legislaţiei naţionale privind recuperarea pierderilor realizate prin sediile permanente din străinătate ale persoanelor
juridice române cu dispoziţiile art. 49 din Tratatul privind funcţionarea
Uniunii Europene, pentru evitarea declanşării procedurii de infringement,
ţinând seama de faptul că nepromovarea prezentului act
normativ ar avea drept consecinţe negative creşterea deficitului bugetar,
Partea I, nr. 927 din 23 decembrie 2003, cu modificările şi completările
1. La articolul 7 alineatul (1) punctul 2 se
introduc două noi subpuncte, subpunctele 2.1 şi 2.2, cu următorul cuprins:
„2.1. Orice activitate poate fi reconsiderată ca
activitate dependentă dacă îndeplineşte cel puţin unul dintre următoarele
a) beneficiarul de venit se află într-o relaţie de
subordonare faţă de plătitorul de venit, respectiv organele de conducere ale
plătitorului de venit, şi respectă condiţiile de muncă impuse de acesta, cum ar
fi: atribuţiile ce îi revin şi modul de îndeplinire a acestora, locul
desfăşurării activităţii, programul de lucru;
b) în prestarea activităţii, beneficiarul de venit
foloseşte baza materială a plătitorului de venit, respectiv spaţii cu
înzestrare corespunzătoare, echipament special de lucru sau de protecţie,
unelte de muncă şi altele asemenea;
c) beneficiarul de venit contribuie numai cu prestaţia
fizică sau cu capacitatea intelectuală, nu şi cu capitalul propriu;
d) plătitorul de venit suportă în interesul
desfăşurării activităţii cheltuielile de deplasare ale beneficiarului de venit,
cum ar fi indemnizaţia de delegare-detaşare în ţară şi în străinătate, precum
şi alte cheltuieli de această natură;
e) plătitorul de venit suportă indemnizaţia de
concediu de odihnă şi indemnizaţia pentru incapacitate temporară de muncă, în
contul beneficiarului de venit;
f) orice alte elemente care reflectă natura dependentă
a activităţii.
2.2. In cazul reconsiderării unei activităţi ca
activitate dependentă, impozitul pe venit şi contribuţiile sociale obligatorii,
stabilite potrivit legii, vor fi recalculate şi virate, fiind datorate solidar
de către plătitorul şi beneficiarul de venit. In acest caz se aplică regulile
de determinare a impozitului pentru veniturile din salarii realizate în afara
funcţiei de bază."
2. La articolul 7 alineatul (1), după punctul 13
se introduce un nou punct, punctul 131, cu următorul cuprins:
„131. dreptul de autor şi drepturile conexe
- constituie obiect al acestora operele originale de creaţie intelectuală în
domeniul literar, artistic sau ştiinţific, oricare ar fi modalitatea de
creaţie, modul sau forma de exprimare şi independent de valoarea şi destinaţia
lor, operele derivate care au fost create plecând de la una sau mai multe opere
preexistente, precum şi drepturile conexe dreptului de autor şi drepturile
sui-generis, potrivit prevederilor Legii nr. 8/1996 privind dreptul de autor şi
drepturile conexe, cu modificările şi completările ulterioare."
3. La articolul 15 alineatul (1), litera c) se
4. La articolul 31, alineatul (3) se modifică şi va
„(3) Impozitul plătit unui stat străin este dedus, dacă
se aplică prevederile convenţiei de evitare a dublei impuneri încheiate între
România şi statul străin şi dacă persoana juridică română prezintă documentaţia
corespunzătoare, conform prevederilor legale, din care să rezulte faptul că
impozitul a fost plătit statului străin."
5. Articolul 32 se modifică şi va avea următorul
cuprins: „Pierderi fiscale externe
Art. 32. - Orice pierdere realizată printr-un sediu
permanent situat într-un stat care nu este stat membru al Uniunii Europene, al
Asociaţiei Europene a Liberului Schimb sau situat într-un stat cu care România nu
are încheiată o convenţie de evitare a dublei impuneri este deductibilă doar
din veniturile obţinute de sediul permanent respectiv. In acest caz, pierderile
realizate printr-un sediu permanent se deduc numai din aceste venituri,
separat, pe fiecare sursă de venit. Pierderile neacoperite se reportează şi se
recuperează în următorii 5 ani fiscali consecutivi."
6. La titlul II „Impozitul pe profit",
capitolul VI se modifică şi va avea următorul cuprins:
„CAPITOLUL VI Impozitul pe dividende
Declararea, reţinerea şi plata impozitului pe
Art. 36. - (1) O persoană juridică română care
distribuie/plăteşte dividende către o persoană juridică română are obligaţia să
reţină, să declare şi să plătească impozitul pe dividende reţinut către bugetul
de stat, astfel cum se prevede în prezentul articol.
(2) Impozitul pe dividende se stabileşte prin
aplicarea unei cote de impozit de 16% asupra dividendului brut
distribuit/plătit unei persoane juridice române.
(3) Impozitul pe dividende se declară şi se plăteşte la
bugetul de stat până la data de 25 inclusiv a lunii următoare celei în care se
distribuie/plăteşte dividendul. In cazul în care dividendele distribuite nu au
fost plătite până la sfârşitul anului în care s-au aprobat situaţiile
financiare anuale, impozitul pe dividende aferent se plăteşte până la data de
25 ianuarie a anului următor.
(4) Prevederile prezentului articol nu se aplică în
cazul dividendelor plătite de o persoană juridică română:
a) unei alte persoane juridice române, dacă
beneficiarul dividendelor deţine, la data plăţii dividendelor, minimum 10% din
titlurile de participare ale celeilalte persoane juridice, pe o perioadă de 2
ani împliniţi până la data plăţii acestora inclusiv;
b) fondurilor de pensii facultative, respectiv
fondurilor de pensii administrate privat;
c) organelor administraţiei publice care exercită, prin
lege, drepturile şi obligaţiile ce decurg din calitatea de acţionar al statului
la acele persoane juridice române.
(5) Cota de impozit pe dividende prevăzută la alin. (2)
se aplică şi asupra sumelor distribuite/plătite fondurilor deschise de
investiţii, încadrate astfel, potrivit reglementărilor privind piaţa de
7. După articolul 37 se introduce un nou articol,
articolul 371, cu următorul cuprins:
„Pierderi realizate printr-un sediu permanent din
Art. 371. - (1) Pierderile realizate
printr-un sediu permanent din străinătate, înregistrate până la data de 31
decembrie 2009 inclusiv, se recuperează potrivit prevederilor în vigoare până
(2) Pentru anul 2010, pierderile realizate printr-un
sediu permanent situat într-un stat membru al Uniunii Europene, al Asociaţiei
Europene a Liberului Schimb sau într-un stat cu care România are încheiată o
convenţie de evitare a dublei impuneri se determină luând în calcul veniturile
şi cheltuielile înregistrate de la începutul anului fiscal."
8. La articolul 49, după alineatul (2) se introduce
„(21) Venitul net anual dintr-o activitate
independentă stabilit pe baza normei de venit nu poate fi mai mic decât
salariul de bază minim brut pe ţară garantat în plată, în vigoare la momentul
stabilirii normei de venit, înmulţit cu 12."
9. La articolul 50 alineatul (1), litera a) se
,,a) o cheltuială deductibilă egală cu 20% din venitul
brut;".
10. La articolul 50 alineatul (2), litera a) se
,,a) o cheltuială deductibilă egală cu 25% din venitul
11. La articolul 52, litera f) a alineatului (1) şi
litera b) a alineatului (2) se abrogă.
12. La articolul 52, alineatul (3) se modifică şi
„(3) Impozitul ce trebuie reţinut se virează la bugetul
de stat până la data de 25 inclusiv a lunii următoare celei în care a fost
plătit venitul."
13. La articolul 55 alineatul (3), după litera g)
,,h) tichete-cadou acordate potrivit legii."
14. La articolul 55 alineatul (4), literele a1),
a2), j) şi k) se abrogă.
15. La articolul 55 alineatul (4), litera b) se
,,b) drepturile de hrană acordate de angajatori
angajaţilor, în conformitate cu legislaţia în vigoare;".
16. La articolul 65 alineatul (2), literele a) şi c)
17. La articolul 66, după alineatul (4) se introduce
un nou alineat, alineatul (42), cu următorul cuprins:
„(42) Determinarea câştigului/pierderii
potrivit alin. (1)-(3) revine fiecărui intermediar, societate de administrare a
investiţiilor, în cazul răscumpărării de titluri de participare la fondurile
deschise de investiţii, sau plătitor de venit, după caz, la fiecare
tranzacţie."
18. La articolul 66, alineatul (5) se modifică şi
„(5) Câştigul net/Pierderea netă se determină la
sfârşitul fiecărui trimestru ca diferenţă între câştigurile şi pierderile
înregistrate cumulat de la începutul anului, ca urmare a tranzacţionării
titlurilor de valoare, altele decât părţile sociale şi valorile mobiliare în
cazul societăţilor închise. Câştigul net determinat/Pierderea netă determinată
la sfârşitul fiecărui trimestru se calculează de către contribuabil, pe baza
declaraţiei de impunere trimestriale."
19. La articolul 66, după alineatul (5) se introduce
un nou alineat, alineatul (51), cu următorul cuprins:
„(51) Câştigul net anual/Pierderea netă
anuală din transferul titlurilor de valoare, altele decât părţile sociale şi
valorile mobiliare în cazul societăţilor închise, se determină ca diferenţă
între câştigurile şi pierderile înregistrate în cursul anului fiscal respectiv,
cumulat de la începutul anului, şi este egal/egală cu câştigul net
determinat/pierderea netă determinată la sfârşitul trimestrului IV al anului
fiscal respectiv. Câştigul net anual impozabil/Pierderea netă anuală din
transferul titlurilor de valoare, altele decât părţile sociale şi valorile
mobiliare în cazul societăţilor închise, se determină ca diferenţă între
câştigul net anual/pierderea netă anuală, diminuat cu pierderile reportate din
anii fiscali anteriori. Câştigul net anual impozabil/Pierderea netă anuală se
calculează de către contribuabil, pe baza declaraţiei de impunere."
20. La articolul 66, alineatul (6) se modifică şi
„(6) Pentru tranzacţiile cu titlurile de valoare,
altele decât părţile sociale şi valorile mobiliare în cazul societăţilor
închise, efectuate în cursul fiecărui trimestru din anul fiscal, fiecare
intermediar, societate de administrare a investiţiilor în cazul răscumpărării
de titluri de participare la fondurile deschise de investiţii sau alt plătitor
de venit, după caz, are următoarele obligaţii:
a) calcularea câştigului/pierderii pentru fiecare
tranzacţie efectuată pentru contribuabil;
b) transmiterea către fiecare contribuabil a
informaţiilor privind totalul câştigurilor/pierderilor, în formă scrisă, pentru
tranzacţiile efectuate în cursul fiecărui trimestru, până la data de 5 a lunii
următoare trimestrului;
c) să depună anual, până în ultima zi a lunii februarie
a anului curent, pentru anul expirat, la organul fiscal competent o declaraţie
informativă privind totalul câştigurilor/pierderilor pentru tranzacţiile
efectuate cu titlurile de valoare, altele decât părţile sociale şi valorile
mobiliare în cazul societăţilor închise, pentru fiecare contribuabil."
21. La articolul 66, după alineatul (6) se introduce
un nou alineat, alineatul (61), cu următorul cuprins:
„(61) Procedura de aplicare a prevederii
alin. (6) se stabileşte prin ordin al preşedintelui Agenţiei Naţionale de
Administrare Fiscală, în conformitate cu prevederile Ordonanţei Guvernului nr.
22. La articolul 67, după alineatul (1) se introduce
un nou alineat, alineatul (11), cu următorul cuprins:
„(11) Veniturile sub formă de dobânzi pentru
depozitele la vedere/conturi curente, precum şi cele la depozitele clienţilor,
constituite în baza legislaţiei privind economisirea şi creditarea în sistem
colectiv pentru domeniul locativ, realizate începând cu 1 iulie 2010, se impun
cu o cotă de 16% din suma acestora, impozitul fiind final, indiferent de data
constituirii raportului juridic. Impozitul se calculează şi se reţine de către
plătitorii de astfel de venituri la momentul înregistrării în contul curent sau
în contul de depozit al titularului. Virarea impozitului se face lunar, până la
data de 25 inclusiv a lunii următoare înregistrării în cont."
23. La articolul 67, alineatul (2) se modifică şi
„(2) Veniturile sub formă de dobânzi realizate începând
cu 1 iulie 2010 pentru depozitele la termen constituite, instrumentele de
economisire dobândite, contractele civile încheiate se impun cu o cotă de 16%
din suma acestora, impozitul fiind final, indiferent de data constituirii
raportului juridic. Pentru veniturile sub formă de dobânzi, impozitul se
calculează şi se reţine de către plătitorii de astfel de venituri la momentul
înregistrării în contul curent sau în contul de depozit al titularului,
respectiv la momentul răscumpărării, în cazul unor instrumente de economisire.
In situaţia sumelor primite sub formă de dobândă pentru împrumuturile acordate
pe baza contractelor civile, calculul impozitului datorat de către plătitorii
de venit se efectuează la momentul plăţii dobânzii. Virarea impozitului pentru
veniturile din dobânzi se face lunar, până la data de 25 inclusiv a lunii
următoare înregistrării/răscumpărării, în cazul unor instrumente de
economisire, respectiv la momentul plăţii dobânzii, pentru venituri de această
natură, pe baza contractelor civile."
24. La articolul 67, alineatul (21) se
25. La articolul 67 alineatul (3), litera a) se
,,a) câştigul net determinat la sfârşitul fiecărui
trimestru din transferul titlurilor de valoare, altele decât părţile sociale şi
valorile mobiliare în cazul societăţilor închise, se impune cu o cotă de 16%.
Obligaţia calculării şi virării impozitului reprezentând plată anticipată
trimestrială în contul impozitului pe câştigul net anual impozabil revine contribuabilului,
pe baza declaraţiei de impunere trimestrială depusă până la data 25 inclusiv a
lunii următoare fiecărui trimestru, prin luarea în calcul a impozitului
stabilit la sfârşitul trimestrului anterior. Termenul de declarare constituie
şi termen de plată a impozitului reprezentând plată anticipată trimestrială, în
contul impozitului pe câştigul net anual impozabil, către bugetul de stat.
Impozitul de plată/de restituit se calculează ca diferenţă între impozitul pe
câştigul net determinat la sfârşitul fiecărui trimestru şi plata anticipată
aferentă trimestrului anterior;".
26. La articolul 67 alineatul (3), după litera a) se
introduce o nouă literă, litera a1), cu următorul cuprins:
,,a1) câştigul net anual impozabil din
mobiliare în cazul societăţilor închise, se impune cu o cotă de 16%, pe baza
declaraţiei de impunere. Obligaţia calculării şi virării impozitului pe
câştigul net anual impozabil datorat revine contribuabilului, pe baza
declaraţiei de impunere depusă, potrivit prevederilor art. 83. Impozitul anual
de plată/de restituit se determină ca diferenţă între impozitul pe câştigul net
anual impozabil şi plata anticipată aferentă câştigului net determinat la
sfârşitul trimestrului IV;".
27. La articolul 67 alineatul (3), litera c) se
,,c) câştigul din operaţiuni de vânzare-cumpărare de
valută la termen, pe bază de contract, precum şi din orice alte operaţiuni de
acest gen, altele decât cele cu instrumente financiare tranzacţionate pe pieţe
autorizate şi supravegheate de Comisia Naţională a Valorilor Mobiliare, se
impune cu o cotă de 16% la fiecare tranzacţie, impozitul reţinut constituind
plată anticipată în contul impozitului anual datorat. Obligaţia calculării,
reţinerii şi virării impozitului revine intermediarilor sau altor plătitori de
venit, după caz. Impozitul calculat şi reţinut, reprezentând plată anticipată,
se virează până la data de 25 inclusiv a lunii următoare celei în care a fost
reţinut. Pentru tranzacţiile din anul fiscal contribuabilul are obligaţia
depunerii declaraţiei de impunere. Impozitul anual datorat se stabileşte de
către contribuabil prin aplicarea cotei de 16% asupra câştigului net anual al
fiecărui contribuabil, determinat potrivit prevederilor art. 66 alin.
(7)."
28. La articolul 67, alineatul (5) se modifică şi
„(5) Pierderea netă anuală din tranzacţionarea
cazul societăţilor închise, stabilită prin declaraţia de impunere anuală, se
recuperează din câştigurile nete anuale obţinute în următorii 7 ani fiscali
consecutivi. Regulile de reportare a pierderilor sunt următoarele:
a) reportul se efectuează cronologic, în funcţie de
vechimea pierderii, în următorii 7 ani consecutivi;
c) pierderea reportată, necompensată după expirarea
perioadei prevăzute la lit. a), reprezintă pierdere definitivă a contribuabilului."
29. La articolul 77, alineatul (2) se modifică şi
„(2) Veniturile din jocuri de noroc se impun, prin
reţinerea la sursă, cu o cotă de 25% aplicată asupra venitului net. Venitul net
se calculează la nivelul câştigurilor realizate într-o zi de la acelaşi
organizator sau plătitor."
30. La articolul 82, după alineatul (6) se introduce
un nou alineat, alineatul (7), cu următorul cuprins:
„(7) In situaţia rezilierii, în cursul anului fiscal, a
contractelor încheiate între părţi în care chiria este exprimată în lei,
plăţile anticipate stabilite potrivit prevederilor art. 63 alin. (2) vor fi
recalculate de organul fiscal competent la cererea contribuabilului, pe bază de
documente justificative."
31. La articolul 83, după alineatul (1) se introduce
„(11) Declaraţia de impunere se completează
şi pentru contribuabilii prevăzuţi la art. 63 alin. (2), caz în care plăţile
anticipate de impozit vor fi luate în calcul la stabilirea impozitului anual
datorat, pentru situaţiile în care intervin modificări ale clauzelor
contractuale, cu excepţia art. 82 alin. (7)."
32. La articolul 83, alineatul (2) se modifică şi
„(2) Declaraţia de impunere se completează şi pentru
câştigul net anual impozabil/pierderea netă anuală, generat/generată de:
a) tranzacţii cu titluri de valoare, altele decât
părţile sociale şi valorile mobiliare, în cazul societăţilor închise;
b) operaţiuni de vânzare-cumpărare de valută la termen,
pe bază de contract, şi orice alte operaţiuni de acest gen."
33. La articolul 83, după alineatul (2) se introduce
„(21) Declaraţia de impunere trimestrială se
completează pentru câştigul net determinat/pierderea netă determinată la
sfârşitul fiecărui trimestru, generat/generată de tranzacţii cu titluri de
valoare, altele decât părţile sociale şi valorile mobiliare, în cazul
societăţilor închise."
34. La articolul 84, alineatele (1), (2) şi (3) se
„(1) Impozitul pe venitul net anual impozabil/câştigul
net anual impozabil datorat este calculat de contribuabil, pe baza declaraţiei
de impunere, prin aplicarea cotei de 16% asupra venitului net anual
impozabil/câştigului net anual impozabil din anul fiscal.
(2) Contribuabilii pot dispune asupra destinaţiei unei
sume, reprezentând până la 2% din impozitul datorat pe venitul net anual
impozabil, câştigul net anual impozabil din transferul titlurilor de valoare,
altele decât părţile sociale şi valorile mobiliare, în cazul societăţilor
închise, câştigul net anual din operaţiuni de vânzare-cumpărare de valută la
termen, pe bază de contract, şi orice alte operaţiuni de acest gen, pentru
susţinerea entităţilor nonprofit care se înfiinţează şi funcţionează în
condiţiile legii, unităţilor de cult, precum şi pentru acordarea de burse
(3) Organul fiscal competent are obligaţia calculării,
reţinerii şi virării sumei reprezentând până la 2% din impozitul datorat pe:
b) câştigul net anual impozabil din transferul
titlurilor de valoare, altele decât părţile sociale şi valorile mobiliare, în
c) câştigul net anual din operaţiuni de
vânzare-cumpărare de valută la termen, pe bază de contract, şi orice alte
operaţiuni de acest gen."
35. La articolul 86, alineatele (7) şi (8) se
36. Articolul 88 se modifică şi va avea următorul
cuprins: „Venituri ale persoanelor fizice nerezidente din activităţi dependente
Art. 88. - Persoanele fizice nerezidente care
desfăşoară activităţi dependente în România sunt impozitate potrivit
prevederilor cap. III din prezentul titlu."
37. La articolul 91, alineatul (2) se modifică şi
„(2) Creditul fiscal extern se acordă dacă sunt
îndeplinite, cumulativ, următoarele condiţii:
a) se aplică prevederile convenţiei de evitare a
dublei impuneri încheiate între România şi statul străin în care s-a plătit
impozitul;
b) impozitul plătit în străinătate, pentru venitul
obţinut în străinătate, a fost efectiv plătit în mod direct de persoana fizică
sau de reprezentantul său legal ori prin reţinere la sursă de către plătitorul
venitului. Plata impozitului în străinătate se dovedeşte printr-un document
justificativ, eliberat de autoritatea competentă a statului străin respectiv;
c) venitul pentru care se acordă credit fiscal face
parte din una dintre categoriile de venituri prevăzute la art. 41."
38. La articolul 94, după alineatul (3) se introduc
trei noi alineate, alineatele (4), (5) şi (6), cu următorul cuprins:
„(4) Prevederile art. 49 alin. (21), art. 50
alin. (1) lit. a) şi alin. (2) lit. a) se vor aplica în mod corespunzător
începând cu 1 iulie 2010.
(5) Prevederile art. 55 alin. (3) lit. h) se aplică
începând cu drepturile aferente lunii iulie 2010. Veniturile reprezentând:
- sumele reprezentând plăţile compensatorii calculate
pe baza salariilor medii nete pe unitate, primite de persoanele ale căror
contracte individuale de muncă au fost desfăcute ca urmare a concedierilor
colective, conform legii, precum şi sumele reprezentând plăţile compensatorii
calculate pe baza salariului mediu net pe economie, primite de personalul civil
din sectorul de apărare naţională, ordine publică şi siguranţă naţională la
încetarea raporturilor de muncă sau de serviciu, ca urmare a nevoilor de
reducere şi de restructurare, acordate potrivit legii;
pe baza soldelor lunare nete, acordate personalului militar trecut în rezervă
sau al cărui contract încetează ca urmare a nevoilor de reducere şi de
restructurare, precum şi ajutoarele stabilite în raport cu solda lunară netă,
acordate acestuia la trecerea în rezervă sau direct în retragere cu drept de
pensie sau celor care nu îndeplinesc condiţiile de pensie, precum şi ajutoare
sau plăţi compensatorii primite de poliţişti aflaţi în situaţii similare, al
căror cuantum se determină în raport cu salariul de bază lunar net, acordate
potrivit legislaţiei în materie, devin impozabile începând cu drepturile
aferente lunii iulie 2010.
(6) Procedura de aplicare a prevederii alin. (4) se
stabileşte prin ordin al preşedintelui Agenţiei Naţionale de Administrare
Fiscală, în conformitate cu prevederile Ordonanţei Guvernului nr. 92/2003,
republicată, cu modificările şi completările ulterioare."
39. La articolul 115 alineatul (2), partea
introductivă şi litera e) se modifică şi vor avea următorul cuprins:
„(2) Următoarele venituri impozabile obţinute din
România nu sunt impozitate potrivit prezentului capitol şi se impozitează
conform titlului II sau III, după caz:
e) veniturile obţinute de nerezidenţi dintr-o asociere
constituită în România."
40. La articolul 115, alineatul (4) se abrogă.
41. La articolul 116 alineatul (2), literele c) şi
d) se modifică şi vor avea următorul cuprins:
,,c) 25% pentru veniturile obţinute din jocuri de
noroc, prevăzute la art. 115 alin. (1) lit. p);
d) 16% în cazul oricăror altor venituri impozabile
obţinute din România, aşa cum sunt enumerate la art. 115."
42. La articolul 116, alineatul (5) se modifică şi
„(5) Pentru veniturile sub formă de dobânzi la
depozitele la vedere/conturi curente, la depozitele la termen, certificate de
depozit şi alte instrumente de economisire la bănci şi la alte instituţii de
credit autorizate şi situate în România, impozitul se calculează şi se reţine
de către plătitorii de astfel de venituri la momentul înregistrării în contul
curent sau în contul de depozit al titularului, respectiv la momentul
răscumpărării, în cazul certificatelor de depozit şi al instrumentelor de
economisire. Virarea impozitului pentru veniturile din dobânzi se face lunar,
până la data de 25 inclusiv a lunii următoare
înregistrării/răscumpărării."
43. La articolul 117, literele a), c), f), i) şi k)
44. La articolul 140, alineatul (1) se modifică şi
„(1) Cota standard este de 24% şi se aplică asupra
bazei de impozitare pentru operaţiunile impozabile care nu sunt scutite de taxă
sau care nu sunt supuse cotelor reduse."
Art. II. - La calculul
câştigului net şi al impozitului pe venit aferent în cazul transferului
cazul societăţilor închise, pentru anul 2010, se aplică următoarele reguli:
1. Pentru perioada 1 ianuarie 2010-30 iunie 2010 se
determină câştigul net/pierderea netă aferent/aferentă acestei perioade în
funcţie de perioada de deţinere şi se asimilează câştigului net anual/pierderii
nete anuale. Impozitul se determină prin aplicarea cotelor de impunere de 1%
şi, respectiv, 16% la câştigul net aferent perioadei, asimilat câştigului net
2. Pierderea netă aferentă perioadei 1 ianuarie 2010-
30 iunie 2010 asimilată pierderii nete anuale se compensează cu câştigul net
asimilat câştigului net anual aferent perioadei 1 iulie 2010-31 decembrie 2010.
Dacă în urma compensării rezultă pierdere, aceasta se reportează numai asupra
câştigului net anual impozabil aferent anului 2011.
3. Obligaţiile fiscale sunt cele în vigoare în
perioada respectivă.
4. Pentru perioada 1 iulie 2010-31 decembrie 2010
prevederile art. 66 alin. (5), (51) şi (6) şi art. 67 alin. (3) lit.
a) şi a1) şi alin. (5) se vor aplica corespunzător începând cu 1
Art. III. - (1) Orice
venituri de natură profesională, altele decât cele salariale, se impozitează cu
cota de impozit pe venit.
(2) Asupra veniturilor prevăzute la alineatul precedent
se datorează contribuţiile individuale de asigurări sociale, asigurări sociale
de sănătate şi asigurări de şomaj.
(3) Baza de calcul la care se aplică aceste
contribuţii este limitată la 5 salarii medii brute pe economie la nivelul
salariului mediu brut utilizat la fundamentarea bugetului asigurărilor sociale.
(4) Obligaţia declarării, calculului, reţinerii şi
plăţii contribuţiilor prevăzute la alineatul precedent revine plătitorului de
venit, în conformitate cu prevederile legale în vigoare.
Art. IV. - La data
intrării în vigoare a prezentei ordonanţe de urgenţă:
a) se abrogă prevederile privind scutirea de la plata
impozitului pe veniturile din salarii stabilite potrivit art. 3 alin. (3) şi
(4) din Ordonanţa de urgenţă a Guvernului nr. 8/2009 privind acordarea
tichetelor de vacanţă, publicată în Monitorul Oficial al României, Partea I,
nr. 110 din 24 februarie 2009. Prevederile privind scutirea de la plata
contribuţiilor sociale obligatorii stabilite potrivit art. 3 alin. (3) şi (4)
din Ordonanţa de urgenţă a Guvernului nr. 8/2009 rămân în vigoare;
b) se abrogă prevederile privind scutirea de la plata
impozitului pe veniturile din salarii stabilite potrivit art. 8 din Legea nr.
142/1998 privind acordarea tichetelor de masă, publicată în Monitorul Oficial
al României, Partea I, nr. 260 din 13 iulie 1998, cu modificările şi
completările ulterioare. Prevederile privind scutirea de la plata
contribuţiilor sociale obligatorii stabilite potrivit art. 8 din Legea nr.
142/1998, cu modificările şi completările ulterioare, rămân în vigoare.
Art. V. - Prin derogare
de la dispoziţiile art. 4 alin. (2) din Legea nr. 571/2003 privind Codul
fiscal, cu modificările şi completările ulterioare, prevederile prezentei
ordonanţe de urgenţă intră în vigoare începând cu data de 1 iulie 2010, cu
excepţia cazului în care în prezenta ordonanţă de urgenţă se prevede altfel.
Art. VI. - In termen de
30 de zile de la data publicării în Monitorul Oficial al României, Partea I, a
prezentei ordonanţe de urgenţă se vor elabora de către Ministerul Finanţelor
Publice normele metodologice de aplicare a prezentei ordonanţe de urgenţă, care
vor fi aprobate prin hotărâre a Guvernului.
Art. VIII. - Legea nr.
republica în Monitorul Oficial al României, Partea I, după aprobarea prin lege
a prezentei ordonanţe de urgenţă, dându-se textelor o nouă numerotare.
COMENTARII la OUG 58/2010
Momentan nu exista niciun comentariu la OUG 58 din 2010
Alte acte pe aceeaşi temă cu OUG 58/2010
Ordin 1294 2010 pentru modificarea si completarea Normelor de aplicare a prevederilor Legii nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare, aprobate prin Ordinul ministrului muncii si solidaritatii sociale nr. 340/2001, si a Procedurii privind declararea lunara de catre angajatori a evidentei nominale a asiguratilor si a obligatiilor de plata la bugetul asigurarilor pentru somaj, aprobata prin Ordinul ministrului muncii, solidaritatii sociale si familiei nr. 405/2004
Metodologie - 2010 pentru modificarea şi completarea Hotărârii Guvernului nr. 264/2003 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plăţi în avans din fonduri publice
OUG 8 2009 privind acordarea tichetelor de vacanta
Legea 142 1998 privind acordarea tichetelor de masa
OUG 125 2011pentru modificarea şi completarea Legii nr. 571/2003 privind Codul fiscal
Legea 94 2011privind aprobarea Ordonanţei de urgenţă a Guvernului nr. 82/2010 pentru modificarea art. 7 alin. (1) pct. 2 subpct. 2.1 din Legea nr. 571/2003 privind Codul fiscal, precum şi pentru modificarea art. III din Ordonanţa de urgenţă a Guvernului nr. 58/2010 pentru modificarea şi completarea Legii nr. 571/2003 privind Codul fiscal şi alte măsuri financiar-fiscale
OUG 17 2011privind administrarea creantelor bugetare reprezentand comisionul datorat, pana la data de 31 decembrie 2010, de angajatori inspectoratelor teritoriale de munca, precum si pentru modificarea si completarea unor acte normative în domeniul sistemului asigurarilor pentru somaj si stimularea ocuparii fortei de munca
Legea 279 2010privind aprobarea Ordonantei de urgenta a Guvernului nr. 58/2010 pentru modificarea si completarea Legii nr. 571/2003 privind Codul fiscal si alte masuri financiar-fiscale
OUG 117 2010pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale
OUG 82 2010pentru modificarea art. 7 alin. (1) pct. 2 subpct. 2.1 din Legea nr. 571/2003 privind Codul fiscal, precum si pentru modificarea art. III din Ordonanta de urgenta a Guvernului nr. 58/2010 pentru modificarea si completarea Legii nr. 571/2003 privind Codul fiscal si alte masuri financiar-fiscale